

ที่ มท ๐๘20.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10๓00

มกราคม 2567

เรื่อง การประชุมซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครอง

ส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง หนังสือกระทรวงมหาดไทย ด่วนที่สุด ที่ มท 0820.4/ว 12706 ลงวันที่ 28 ธันวาคม 2566

สิ่งที่ส่งมาด้วย วาระการประชุมฯ จำนวน 1 ฉบับ

ตามที่ กระทรวงมหาดไทยได้มีหนังสือ ด่วนที่สุด ที่ มท 0820.4/ว 12706 ลงวันที่  
28 ธันวาคม 2566 แจ้งซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น เพื่อเป็นการสนับสนุนให้ประชาชนคัดแยกขยะรีไซเคิลในครัวเรือน และสนับสนุน  
ให้องค์กรปกครองส่วนท้องถิ่นนำแนวคิดระบบเศรษฐกิจหมุนเวียน (Circular Economy) มาใช้ในการจัดการสิ่งปฏิกูลและมูลฝอยภายใต้หลักการ 3R คือ ใช้น้อย ใช้ซ้ำ และนำกลับมาใช้ใหม่ โดยขอให้จังหวัด  
แจ้งซักซ้อมแนวทางการดำเนินงานให้แก่องค์กรปกครองส่วนท้องถิ่นทราบ พร้อมทั้งนำส่งคู่มือแนวทาง  
การขับเคลื่อนการดำเนินงานฯ ให้แก่องค์กรปกครองส่วนท้องถิ่น ความละเอียดแจ้งแล้ว นั้น

กรมส่งเสริมการปกครองท้องถิ่นพิจารณาแล้ว เพื่อให้การขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่นเป็นไปด้วยความเรียบร้อย กรมส่งเสริมการปกครองท้องถิ่น  
ได้กำหนดจัดประชุมซักซ้อมแนวทางการขับเคลื่อนธนาคารขยะ (Recyclable Waste Bank) ขององค์กรปกครองส่วนท้องถิ่น ในวันอังคารที่ 9 มกราคม 2566 เวลา 09.30 น. จึงขอความร่วมมือผู้ว่าราชการจังหวัด ดำเนินการ ดังนี้

1. แจ้งให้ท้องถิ่นจังหวัด และเจ้าหน้าที่ที่เกี่ยวข้องเข้าร่วมการประชุมฯ ผ่านระบบ Cisco Meeting

2. แจ้งให้ท้องถิ่นอำเภอ และองค์กรปกครองส่วนท้องถิ่นเข้าร่วมการประชุมฯ ผ่านเพจ Facebook Live : กองสิ่งแวดล้อมท้องถิ่น สถ.มท.

ทั้งนี้ กรุณาตอบรับเข้าร่วมการประชุมทางระบบออนไลน์ (Google Form) ภายในวันศุกร์ที่ 5 มกราคม 2567 รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายขจร ศรีชวโนทัย)

อธิบดีกรมส่งเสริมการปกครองท้องถิ่น

ร.อสถ. …………………………......……

ผอ.กสว. …………………………………

ผอ.กง.ปอ. ……….......………………

หน.กง.ปอ. ……….......………………

จนท. …………………………………..….

กองสิ่งแวดล้อมท้องถิ่น

กลุ่มงานการเปลี่ยนแปลงสภาพภูมิอากาศ

โทร. ๐ ๒๒๔๑ ๙๐๐๐

ไปรษณีย์อิเล็กทรอนิกส์ saraban@dla.go.th

ผู้ประสานงาน นายภิเษก มีทอง โทรศัพท์ ๐ ๒๒๔๑ ๙๐๐๐ ต่อ 2112

**ระเบียบวาระการประชุมซักซ้อมแนวทางการขับเคลื่อนธนาคารขยะ   
(Recyclable Waste Bank) ขององค์กรปกครองส่วนท้องถิ่น  
ในวันอังคารที่ 9 มกราคม 2567 เวลา 09.30 น.**

**ณ ห้องประชุม 3201 อาคาร 3 ชั้น 2 กรมส่งเสริมการปกครองท้องถิ่น**

**\*\*\*\*\*\*\*\*\*\*\*\*\*\*\*\*\*\*\*\***

**ระเบียบวาระที่ 1 เรื่อง ประธานแจ้งที่ประชุมทราบ**

**ระเบียบวาระที่ 2 เรื่องรับรองรายงานการประชุม**

ไม่มี เนื่องจากเป็นการประชุมครั้งแรก

**ระเบียบวาระที่ 3 เรื่องเพื่อทราบ**

ระเบียบวาระที่ 3.1 เรื่อง แนวทางการขับเคลื่อนธนาคารขยะ (Recyclable Waste Bank)

ขององค์กรปกครองส่วนท้องถิ่น

ระเบียบวาระที่ 3.2 เรื่อง คู่มือโครงการศึกษาจัดทำแผนงานและแนวทางขับเคลื่อน

การดำเนินงานธนาคารขยะ (Recyclable Waste Bank)

ภายใต้กระทรวงมหาดไทย ประจำปีงบประมาณ พ.ศ. 2567

**ระเบียบวาระที่ 4 เรื่องเพื่อพิจารณา**

เรื่อง การติดตามและรายงานผลการขับเคลื่อนการดำเนินงานธนาคารขยะ (Recyclable Waste Bank) ขององค์กรปกครองส่วนท้องถิ่น

**ระเบียบวาระที่ 5 เรื่องอื่นๆ**

**รูปภาพประกอบด้วย แบบแผน, พิกเซล, ออกแบบ

คำอธิบายที่สร้างโดยอัตโนมัติ**

แบบตอบรับเข้าร่วมประชุมฯ เอกสารประกอบการประชุมฯ